CELEX: 62020CA0060
Language: et
Date: 2021-07-15 00:00:00
Title: Kohtuasi C-60/20: Euroopa Kohtu (viies koda) 15. juuli 2021. aasta otsus (Administratīvā apgabaltiesa eelotsusetaotlus – Läti) – „Latvijas dzelzceļš“ VAS versus Valsts dzelzceļa administrācija (Eelotsusetaotlus – Raudteevedu – Direktiiv 2012/34/EL – Ühtne Euroopa raudteepiirkond – Artikli 13 lõiked 2 ja 6 – Juurdepääs teenindusrajatistele ja raudteeveoga seotud teenuste kättesaadavus – Rakendusmäärus (EL) 2017/2177 – Rajatiste ümberkorraldamine – Reguleeriva asutuse õigused)

30.8.2021   
            
            
               ET
            
            
               Euroopa Liidu Teataja
            
            
               C 349/9
            
         
      Euroopa Kohtu (viies koda) 15. juuli 2021. aasta otsus (Administratīvā apgabaltiesa eelotsusetaotlus – Läti) – „Latvijas dzelzceļš“ VAS versus Valsts dzelzceļa administrācija
      (Kohtuasi C-60/20) (1)
      
      (Eelotsusetaotlus - Raudteevedu - Direktiiv 2012/34/EL - Ühtne Euroopa raudteepiirkond - Artikli 13 lõiked 2 ja 6 - Juurdepääs teenindusrajatistele ja raudteeveoga seotud teenuste kättesaadavus - Rakendusmäärus (EL) 2017/2177 - Rajatiste ümberkorraldamine - Reguleeriva asutuse õigused)
      (2021/C 349/11)
      Kohtumenetluse keel: läti
      
         Eelotsusetaotluse esitanud kohus
      
      Administratīvā apgabaltiesa
      
         Põhikohtuasja pooled
      
      
         Kaebaja:„Latvijas dzelzceļš“ VAS
      
         Vastustaja: Valsts dzelzceļa administrācija
      
         Menetluses osales:„Baltijas Ekspresis“ AS
      
         Resolutsioon
      
      
                  1.
               
               
                  Euroopa Parlamendi ja nõukogu 21. novembri 2012. aasta direktiivi 2012/34/EL, millega luuakse ühtne Euroopa raudteepiirkond, artikli 13 lõikeid 2 ja 6 tuleb tõlgendada nii, et kohustust tagada kõigile raudteeveo-ettevõtjatele mittediskrimineeriv juurdepääs teenindusrajatistele selle direktiivi artikli 3 punkti 11 tähenduses, mis on nimetatud selle direktiivi II lisa punktis 2, ei saa panna teenindusrajatiste omanikele, kes ei ole nende rajatiste käitajad.
               
            
                  2.
               
               
                  Direktiivi 2012/34 artikli 13 lõiget 6 tuleb tõlgendada nii, et see ei ole kohaldatav olukorrale, milles sellise hoone omanik, kus asub selle direktiivi artikli 3 punkti 11 tähenduses teenindusrajatis, mis on kasutuses, kavatseb selle hoone rendilepingu üles öelda, et kasutada hoonet taas enda tarbeks.
               
            
         (1)  ELT C 161, 11.5.2020.